b'\n_START_ARTICLE_\nNikanor Mihailovi\xc4\x8d Sve\xc4\x8din\n_START_SECTION_\n\xc5\xbdivljenje\n_START_PARAGRAPH_\n\xc5\xa0olal se je sprva doma, nato pa v Tverski plemi\xc5\xa1ki \xc5\xa1oli. 22. januarja 1791 je kot vi\xc5\xa1ji vodnik vstopil v dvorni Preobra\xc5\xbeenski polk; 14. decembra 1798 je bil povi\xc5\xa1an v zastavnika._NEWLINE_Leta 1805 se je kot poro\xc4\x8dnik udele\xc5\xbeil bojev v Moraviji. V letih 1807-10 je bil zadol\xc5\xbeen za urjenje rekrutov na Poljskem. Leta 1810 je bil povi\xc5\xa1an v polkovnika in kmalu zatem imenovan za poveljnika 2. bataljona dvornega Preobra\xc5\xbeenskega polka. Naslednje leto je bil povi\xc5\xa1an v generalmajorja._NEWLINE_28. septembra 1813 je postal \xc5\xa1e poveljnik Novingermanlandskega pehotnega polka, 1. septembra 1814 pa za poveljnika 2. brigade 12. pehotne divizije. 25. novembra 1815 je postal poveljnik 2. brigade 11. pehotne divizije, kateri je poveljeval naslednjih \xc5\xa1est let._NEWLINE_Potem je postal poveljnik 2. pehotne divizije in 1. februarja 1823 poveljnik 10. pehotne divizije._NEWLINE_22. avgusta 1826 je bil povi\xc5\xa1an v generalporo\xc4\x8dnika. Leta 1828 se je udele\xc5\xbeil vojne proti Tur\xc4\x8diji. 13. februarja 1829 je bil zaradi slabega zdravja upokojen.'